CELEX: 62017CA0614
Language: et
Date: 2019-05-02 00:00:00
Title: kohtuasi C-614/17: Euroopa Kohtu (neljas koda) 2. mai 2019. aasta otsus (Tribunal Supremo eelotsusetaotlus — Hispaania) — Fundación Consejo Regulador de la Denominación de Origen Protegida Queso Manchego versus Industrial Quesera Cuquerella SL, Juan Ramón Cuquerella Montagud (Eelotsusetaotlus — Põllumajandus — Määrus (EÜ) nr 510/2006 — Artikli 13 lõike 1 punkt b — Põllumajandustoodete ja toidu geograafiliste tähiste ja päritolunimetuste kaitse — Manchego juust („queso manchego“) — Tähiste kasutamine, mis võivad tekitada seoseid kaitstud päritolunimetusega seotud piirkonnaga — Mõiste „piisavalt informeeritud, mõistlikult tähelepanelik ja arukas keskmine tarbija“ — Euroopa tarbijad või selle liikmesriigi tarbijad, kus kaitstud päritolunimetusega hõlmatud toode on valmistatud ja kus seda peamiselt tarbitakse)

1.7.2019   
            
            
               ET
            
            
               Euroopa Liidu Teataja
            
            
               C 220/4
            
         
      Euroopa Kohtu (neljas koda) 2. mai 2019. aasta otsus (Tribunal Supremo eelotsusetaotlus — Hispaania) — Fundación Consejo Regulador de la Denominación de Origen Protegida Queso Manchego versus Industrial Quesera Cuquerella SL, Juan Ramón Cuquerella Montagud
      (kohtuasi C-614/17) (1)
      
      (Eelotsusetaotlus - Põllumajandus - Määrus (EÜ) nr 510/2006 - Artikli 13 lõike 1 punkt b - Põllumajandustoodete ja toidu geograafiliste tähiste ja päritolunimetuste kaitse - Manchego juust („queso manchego“) - Tähiste kasutamine, mis võivad tekitada seoseid kaitstud päritolunimetusega seotud piirkonnaga - Mõiste „piisavalt informeeritud, mõistlikult tähelepanelik ja arukas keskmine tarbija“ - Euroopa tarbijad või selle liikmesriigi tarbijad, kus kaitstud päritolunimetusega hõlmatud toode on valmistatud ja kus seda peamiselt tarbitakse)
      (2019/C 220/05)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Supremo
      
         Põhikohtuasja pooled
      
      
         Kassaator: Fundación Consejo Regulador de la Denominación de Origen Protegida Queso Manchego
      
         Vastustajad: Industrial Quesera Cuquerella SL, Juan Ramón Cuquerella Montagud
      
         Resolutsioon
      
      
                  1.
               
               
                  Nõukogu 20. märtsi 2006. aasta määruse (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta artikli 13 lõike 1 punkti b tuleb tõlgendada nii, et kujutismärkide kasutamisega võidakse tekitada registreeritud nimetusega seoseid.
               
            
                  2.
               
               
                  Määruse nr 510/2006 artikli 13 lõike 1 punkti b tuleb tõlgendada nii, et selle määruse artikli 2 lõike 1 punktis a nimetatud päritolunimetusega seotud geograafilise piirkonnaga seoseid tekitavate kujutismärkide kasutamine võib kujutada endast asjaomase nimetusega seoste tekitamist, sealhulgas juhul, kui kõnealuseid kujutismärke kasutab selles piirkonnas asuv tootja, kelle tooteid, mis on selle päritolunimetusega kaitstud toodete sarnased või nendega identsed, see nimetus aga ei hõlma.
               
            
                  3.
               
               
                  Piisavalt informeeritud, mõistlikult tähelepaneliku ja aruka keskmise tarbija mõistet, kelle arusaamast peab liikmesriigi kohus lähtuma selleks, et kindlaks määrata, kas on tegemist „seoste tekitamisega“ määruse nr 510/2006 artikli 13 lõike 1 punkti b tähenduses, tuleb käsitada nii, et see puudutab Euroopa tarbijaid, sealhulgas selle liikmesriigi tarbijaid, kus on valmistatud toode, mis tekitab seoseid kaitstud nimetusega või millega see nimetus on geograafiliselt seotud, ja kus seda toodet peamiselt tarbitakse.
               
            
         (1)  ELT C 42, 5.2.2018.